《白云亭》
金朝·李晏

白云亭上白云秋，桂棹兰桨记昔游。
往事已随流水去，青山空对夕阳愁。
兴亡翻手成舒卷，今古无心自去留。
独倚西风一惆怅，数声柔橹下汀州。

作者简介：（1123—1197）金泽州高平人，字致美。熙宗皇统六年进士。调岳阳丞。世宗即位，召为翰林直学士、迁侍讲学士，兼御史中丞，奏免二税户为良者六百余人。官终昭义军节度使。卒谥文简。